Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Persuni b'disturbi ġeneralizzati tal-awtiżmu (ASD) jaffaċċjaw problemi partikolari mhux biss fil-ħajja soċjali tagħhom iżda wkoll fis-suq tax-xogħol. L-implikazzjonijiet soċjali ta' disturbi ġeneralizzati tal-awtiżmu ilhom inklużi fil-pjanijiet ta' ħidma għas-saħħa pubblika tal-Kummissjoni Ewropea sa mill-2005 u kienu inkorporati fil-pjan ta' ħidma għall-2007. L-enfasi ewlieni kien fuq l-għoti ta' informazzjoni dwar l-awtiżmu/id-disturb ta' Asperger, in-nuqqas konjittiv u t-tfixkil tal-funzjonijiet tal-moviment fiżiku, tal-perċezzjoni u dawk soċjoemozzjonali, u fuq id-definizzjoni ta' indikaturi għal dawn il-kundizzjonijiet. Il-Kummissjoni tista' tipprovdi statistika aġġornata dwar in-numru ta' tfal fl-UE li jbatu minn disturbi ġeneralizzati tal-awtiżmu? Il-Kummissjoni kif biħsiebha tgħin tipprepara tfal awtistiċi sabiex fil-ħajja adulta dawn ikunu integrati aħjar fis-suq tax-xogħol? Il-Kummissjoni hija konxja mill-importanza u mill-impatt tad-Disturb Ġeneralizzat tal-Awtiżmu (ASD) u qiegħda tieħu azzjonijiet biex dan il-grupp ta' disturbi jiġi identifikat aħjar, jiġi rilevat minn kmieni, u biex tingħadda informazzjoni dwaru lill-pubbliku u lill-professjonisti. Il-Jum Ewropew tal-Lingwi jiġi ċċelebrat fis-26 ta' Settembru. L-objettiv ewlieni ta' dan il-jum hu li ċ-ċittadini Ewropej jitħeġġew jitgħallmu xi lingwa jew jkunu kburin, b'mod speċjali, bil-ħiliet lingwistiċi tagħhom. F'dan il-jum partikolari dawk responsabbli biex jipprovdu aċċess għat-tagħlim tal-lingwi se jitħeġġew ukoll isostnu inizjattivi tal-politika u jippromwovu l-lingwi. Id-diversitá tal-lingwi hija karatteristika li tiddistingwixxi lill-Ewropa, u l-multilingwiżmu fost it-tfal ta prova li hu ta' benefiċċju għall-edukazzjoni u l-iżvilupp tat-tfal. Fid-dawl ta' dan; Il-Kummissjoni tista' tipprovdi statistika dwar liema lingwi Ewropej, minbarra l-Ingliż, jintgħallmu l-aktar miċ-ċittadini Ewropej? Matul is-summit li sar f'Barċellona fl-2002, l-Unjoni fasslet mira biex it-tfal Ewropej jitgħallmu tal-anqas żewġ lingwi barranin minn età żgħira. Il-Kummissjoni tista' tipprovdi informazzjoni dwar il-punt safejn din il-mira ntlaħqet fl-Istati Membri kollha? Minbarra l-Jum Ewropej tal-Lingwi, il-Kummissjoni qiegħda tippjana li tinvesti f'xi attivitajiet, avvenimenti jew programmi edukattivi oħra biex tippromwovi l-lingwi Ewropej u d-diversità kulturali? L-Istrateġija Ewropea tad-Diżabilità 2010-2020 ġiet adottata fil-15 ta' Novembru 2010. Din toffri qafas komprensiv li jimpenja lill-Kummissjoni fl-għoti ta' setgħa lil persuni b'diżabilitajiet sabiex igawdu mid-drittijiet kollha tagħhom, u sabiex jitneħħew l-ostakli ta' kuljum f'ħajjithom. Il-persuni b'diżabilitajiet għandhom id-dritt li jipparteċipaw bis-sħiħ u b'mod ugwali fis-soċjetà u fl-ekonomija. Iċ-ċaħda ta' opportunitajiet ugwali hija ksur tad-drittijiet umani. L-UE u l-Istati Membri kollha tagħha impenjaw ruħhom biex joħolqu Ewropa mingħajr ostakli billi ffirmaw il-Konvenzjoni tan-Nazzjonitajiet Uniti dwar id-Drittijiet ta' Persuni b'Diżabilità. L-azzjoni tal-UE hija meħtieġa sabiex tikkumplimenta l-isforzi nazzjonali, anke jekk l-Istati Membri jġorru r-responsabbiltajiet ewlenin. F'dan ir-rigward: Il-Kummissjoni tista' tipprovdi l-aħħar statistika dwar ir-rata ta' parteċipazzjoni ta' persuni b'diżabilitajiet fl-edukazzjoni inklużiva u fit-tagħlim tul il-ħajja? Il-Kummissjoni tista' tipprovdi l-aħħar statistika dwar ir-rata ta' parteċipazzjoni ta' ċittadini Ewropej b'diżabilitajiet fis-suq tax-xogħol? X'azzjonijiet speċifiċi oħra qed tieħu l-Kummissjoni fil-ġlieda kontra l-esklużjoni soċjali fost il-persuni b'diżabilitajiet fl-UE? Il-Kummissjoni hija impenjata sabiex tuża l-potenzjal tal-istrumenti rilevanti kollha tal-UE, b'mod partikolari l-Fondi Strutturali u tal-Investiment tal-UE, biex tippromwovi l-inklużjoni soċjali u l-opportunitajiet indaqs għal persuni b'diżabbiltà, il-parteċipazzjoni attiva fis-soċjetà u l-ekonomija, it-tranżizzjoni lejn servizzi bbażati fuq il-komunità, u l-aċċessibbiltà tal-ambjent fiżiku, it-trasport u t-teknoloġiji l-ġodda. Ħafna pajjiżi fl-UE għandhom regoli stretti dwar min jitħalla jirċievi trattament tal-fertilità. Huwa biss f'xi Stati Membri li t-trattamenti tal-fertilità huma disponibbli għan-nisa single kollha. Koppji eterosesswali, nisa single, koppji omosesswali jew transesswali u persuni ta' etajiet differenti lkoll jiġu ttrattati b'mod differenti fl-UE. Kull sena, politiki għat-trattament tal-fertilità fl-UE jġiegħlu lil bosta Ewropej jivvjaġġaw lejn pajjiżi oħra fejn dawn it-trattamenti jkunu disponibbli għalihom. Tista' l-Kummissjoni tipprovdi statistika dwar l-għadd ta' nies li jivvjaġġaw lejn pajjiżi oħra għal trattament tal-fertilità? X'inhuma l-fehmiet tal-Kummissjoni fir-rigward ta' politiki diskriminatorji dwar it-trattament tal-fertilità abbażi tal-età u l-orjentazzjoni sesswali? X'miżuri qed tikkunsidra l-Kummissjoni biex tindirizza l-kwistjoni tal-politiki diskriminatorji dwar it-trattament tal-fertilità abbażi tal-età u l-orjentazzjoni sesswali? Il-Kummissjoni m'għandha l-ebda statistika dwar l-għadd ta' nies li qed imorru f'pajjiżi oħra għal trattament tal-fertilità. Fit-tweġiba tagħha għall-mistoqsija għal tweġiba bil-miktub E-004898/2008 ta' Ottubru 2008, il-Kummissjoni qalet li l-fibromjalġija u l-chronic fatigue syndrome (CFS) kienu ilhom snin jikkostitwixxu mard kontroversjali. F'pajjiżi b'infrastruttura tas-saħħa żviluppata, il-mard jista' jiġi djanjostikat u trattat, filwaqt li fl-Istati Membri l-ġodda dan mhux dejjem kien il-każ. L-istess mistoqsija għal twepiba bil-miktub kienet tipproponi wkoll li jinbeda l-ġbir u r-riċeviment ta' statistiċi, li għandu jiġi megħjun b'koordinazzjoni tal-esperti nazzjonali, sabiex jiġi żgurat li t-trattament għall-fibromjalġija jkun disponibbli fl-Istati Membri. Barra minn hekk, il-fibromjalġija ddaħħlet fl-Għaxar Reviżjoni tal-Klassifikazzjoni Internazzjonali tal-Mard (ICD-10), ippubblikata mill-Organizzazzjoni Dinjija tas-Saħħa fl-1992. Il-Kummissjoni issa tista' tipprovdi statistiċi dwar l-għadd ta' persuni affettwati mill-fibromjalġija fl-Istati Membri? Il-Kummissjoni għandha stima tal-ispiża tat-trattament tal-fibromjalġija madwar l-Istati Membri tal-UE? Il-Kummissjoni x'miżuri qed tippjana biex tgħix lill-Istati Membri jiddjanjostikaw u jittrattaw il-fibromjalġija? Il-Kummissjoni m'għandhiex stima tal-ispejjeż għat-trattament tal-fibromyalgia fl-Unjoni Ewropea u mhix tippjana li tieħu miżuri speċifiċi addizzjonali biex tgħin lill-Istati Membri sabiex jagħmlu dijanjożi tal-fibromyalgia u jittrattawha. Fir-rapport ta' sinteżi tagħha ta' Diċembru 2012 bl-isem "The impact of the economic crisis on the situation of women and men and on gender equality policies" (L-impatt tal-kriżi eknomika fuq is-sitwazzjoni tan-nisa u l-irġiel u fuq il-politiki għall-ugwaljanza bejn is-sessi), il-Kummissjoni ddikjarat li l-litteriżmu finanzjarju huwa importanti fi ħdan is-soċjetà. Waħda mir-rakkomandazzjonijiet tagħha kienet li jiġu mnedija u appoġġati inizjattivi mmirati lejn iż-żieda tal-livell ta' litteriżmu finanzjarju fost in-nisa (u l-popolazzjoni b'mod ġenerali) u li tiġi żgurata "massa kritika" ta' rappreżentazzjoni femminili fil-korpi finanzjarji ewlenin tal-makkinarju Ewropew. Sejba importanti kienet li l-kriżi wriet li deċiżjonijiet ta' politika assoċjati tradizzjonalment man-nisa, bħall-protezzjoni soċjali, l-edukazzjoni u r-rikonċiljazzjoni, bdew jiddependu fuq deċiżjonijiet makroekonomiċi u finanzjarji li n-nisa tradizzjonalment ġew esklużi minnhom, u li huma ftit jafu dwarhom. Fid-dawl ta' dawn il-konklużjonijiet importanti, x'inizjattivi ħadet il-Kummissjoni minn meta ġie ppubblikat ir-rapport imsemmi qabel biex jitjieb il-litteriżmu finanzjarju fost in-nisa fl-UE? il-Kummissjoni kif tippjana li tippromwovi proċessi ta' teħid ta' deċiżjonijiet li jkunu bbilanċjati fir-rigward tas-sessi fl-istituzzjonijiet tal-UE? Il-politiki tal-edukazzjoni jibqgħu fir-responsabbiltà tal-Istati Membri. Madankollu, il-Kummissjoni tħeġġiġhom ineħħu d-differenzi bejn is-sessi fl-edukazzjoni u t-taħriġ. Pereżempju, il-Fond Soċjali Ewropew jikkontribwixxi għat-titjib tal-kwalifiki tan-nisa u l-irġiel. Il-Kummissjoni tħeġġeġ kull Stat Membru biex jinnomina kandidat maskili u kandidata femminili għall-Kulleġġ tal-Kummissarji u għall-aħjar impjiegi kollha fl-istituzzjonijiet tal-UE. Tħeġġeġ ukoll lill-partiti politiċi biex jagħmlu l-listi elettorali tagħhom b'tali mod li jiżguraw riżultat ibbilanċjat bejn is-sessi fl-elezzjonijiet Ewropej tal-2014. Barra minn hekk, waħda mill-prijoritajiet tal-Programm L-Ewropa għaċ-Ċittadini 2007-2013 kienet "opportunitajiet indaqs fir-rigward tal-parteċipazzjoni fil-ħajja politika" u dan iffinanzja proġetti li jħeġġu lin-nisa biex ikollhom sehem sħiħ fil-ħajja demokratika tal-UE inkluż fl-elezzjonijiet tal-PE. Iċ-ċifri li ħareġ il-Eurostat f'Ottubru 2013 urew li fit-tieni kwart tal-2013 l-indiċi tal-prezzijiet tad-djar waqa' bi 2.2 % fiż-żona tal-euro, u b'1.3 % fl-UE, meta mqabbel mal-istess kwart tas-sena ta' qabel. Madankollu, meta mqabbel mal-ewwel kwart tal-2013, il-prezzijiet tad-djar għolew b'0.3 % fiż-żona tal-euro u b'0.4 % fl-UE, fit-tieni kwart tal-2013. Qabel l-2008, ix-xerrejja tal-ewwel residenza kienu diġà qed isibuhua diffiċli jixtru proprjetà ġdida minħabba ż-żieda persistenti fil-prezzijiet tad-djar, li eventwalment wasslet biex il-bużżieqa tal-prezzijiet tad-djar infaqgħet. Il-miżuri ta' awsterità u r-restrizzjonijiet tal-kreditu min-naħa tal-banek għamluha jerġa' aktar problematika għax-xerrejja tal-ewwel residenza li jixtru proprjetà ġdida. Tista' l-Kummissjoni tagħti dejta dwar kemm il-prezzijiet tad-djar huma aċċessibbli għax-xerrejja tal-ewwel residenza fl-UE kollha f'dawn l-aħħar ftit snin? Il-Kummissjoni xi programmi għandha fis-seħħ, jew għandha l-ħsieb li tibda, biex tgħin lix-xerrejja tal-ewwel residenza? Fil-każ ta' xi Stati Membri, l-indiċijiet tal-prezzijiet, b'distinzjoni bejn proprjetajiet ġodda u proprjetajiet eżistenti, se jiġu ppubblikati matul l-2014. Mhix disponibbli dejta marbuta biss ma' dawk li jixtru għall-ewwel darba. Bħala parti mill-Politika Reġjonali Ewropea, il-Kummissjoni Ewropea tipprovdi appoġġ għal investimenti strateġiċi fl-Istati Membri u r-reġjuni li jikkontribwixxu għall-objettivi tal-UE 2020 u li għandhom fil-mira t-tkabbir u l-impjiegi. Fost il-prijoritajiet ta' investiment 2014-2020, bi qbil ma' dawn l-għanijiet politiċi, hemm il-possibbiltà ta' appoġġ għal: l-effiċjenza fl-enerġija u l-użu ta' enerġija rinnovabbli f'bini pubbliku u fis-settur tad-djar, ir-riġenerazzjoni fiżika, ekonomika u soċjali ta' komunitajiet foqra. L-Istati Membri għandhom kompetenza ewlenija fil-qasam tad-djar. Il-Kummissjoni għalhekk ma tipprovdix appoġġ lil min jixtri l-ewwel dar tiegħu. Skont l-istatistika dwar ir-riskju tal-faqar u l-esklużjoni soċjali fl-UE, ippubblikata minn Eurostat fis-26 ta' Frar 2013, 31.7 % tat-tfal fl-UE jinsabu f'riskju ta' faqar monetarju. Ir-rapport jipprovdi li kważi nofs it-tfal kollha li l-ġenituri tagħhom kellhom livell baxx ta' edukazzjoni kienu f'riskju ta' faqar fl-Istati Membri tal-UE fl-2011, meta mqabbla ma' 22 % ta' tfal li jgħixu ma' ġenituri li kellhom livell medju ta' edukazzjoni u 7 % tat-tfal li jgħixu ma' ġenituri b'livell terzjarju ta' edukazzjoni. Għalkemm permezz ta' edukazzjoni post sekondarja studenti li ġejjin minn familji bi dħul baxx jistgħu jkollhom futur ekonomiku aqwa, dan mhux bilfors ifisser li l-edukazzjoni post sekondarja tippermetti lil dawn l-istudenti joħorġu mis-sitwazzjoni ta' faqar immedjatament. L-esperjenza wriet li dawn l-istudenti għad qed jaffaċċjaw aktar riskji akkademiċi u finanzjarji mill-pari tagħhom li huma aktar benestanti meta jkunu qed jippruvaw jikkompletaw kors universitarju. Il-Kummissjoni tista' tipprovdi statistika tal-mobilità soċjali fost l-istudenti fl-UE wara li jkunu kkompletaw b'suċċess l-edukazzjoni post sekondarja tagħhom u jkun qed jipparteċipaw fis-suq tax-xogħol? B'liema mod qed taħdem il-Kummissjoni sabiex tiżgura aċċess akbar għas-suq tax-xogħol għal dawk li kkompletaw edukazzjoni post sekondarja u tiżgura suċċess akbar fost l-istudenti bi dħul baxx fl-UE? X'tip ta' appoġġ qed tagħti l-UE lil dawn l-istudenti sabiex tinkoraġġixxihom ikomplu l-istudji tagħhom fil-livell universitarju? It-tnaqqis tal-inugwaljanzi soċjali u t-tnaqqis tat-trażmissjoni interġenerazzjonali ta' sitwazzjonijiet ta' żvantaġġ huma ta' importanza kardinali għat-twettiq tal-miri dwar il-faqar u l-edukazzjoni bħala parti mill-istrateġija Ewropa 2020. Il-Kummissjoni tappoġġja lill-Istati Membri permezz ta' gwida ta' politika bbażata fuq l-evidenza, bħall-Pakkett ta' Investiment Soċjali, li jippromwovi l-investiment fit-tfal sa minn kmieni sabiex il-prospettivi futuri tagħhom fil-ħajja jiġu mtejba. Dan jiffaċilita wkoll l-iskambju ta' politiki sabiex jiġu indirizzati sfidi komuni, u jipprovdi appoġġ finanzjarju lill-Istati Membri, pereżempju permezz tal-programm il-ġdid Erasmus+. Il-konklużjonijiet tal-Kunsill dwar id-dimensjoni soċjali tal-edukazzjoni ogħla ta' Mejju 2013 jipproponu li l-UE u l-Istati Membri għandhom jiżviluppaw politiki li jgħaqqdu flimkien l-iskejjel u l-edukazzjoni ogħla, li jappoġġjaw lil studenti żvantaġġati, li jiżguraw li l-edukazzjoni ogħla tkun rilevanti għas-suq tax-xogħol sabiex tittejjeb l-impjegabilità ta' persuni b'lawrja, u sabiex ikunu jistgħu jiġu segwiti r-riżultati tal-impjiegi. Erasmus+ se jżid l-aċċess għal programmi ta' mobilità, jappoġġja l-preparazzjoni lingwistika tal-istudenti, u jipprovdi appoġġ addizzjonali għal persuni b'diżabilità, u għal studenti minn sfond soċjoekonomiku baxx u mir-reġjuni l-iktar imbiegħda. Il-garanzija l-ġdida ta' self għall-istudenti se tippermetti wkoll li l-istudenti jagħmlu lawrja tal-Masters f'pajjiż ieħor, irrispettivament mill-isfond soċjali tagħhom. F'Jannar 2012, ġie varat il-proġett multilaterali ARBAX, iffinanzjat mill-UE, biex jikkontribwixxi għall-Programm ta' Tagħlim Tul il-Ħajja tal-UE. Peress li l-għan ewlieni huwa li t-tfal jiġu mgħallma dwar il-problemi relatati mal-bullying razzjali u li bullying bħal dan fl-iskejjel jiġi pprevenut, il-grupp primarju fil-mira kien l-ambjenti ta' skejjel multi etniċi. Tista' l-Kummissjoni tagħti statistika rigward il-vittmi tal-bullying fl-iskejjel fl-UE kollha? Tista' l-Kummissjoni tirrapporta dwar il-bullying fl-iskejjel u tidentifika l-gruppi li l-aktar huma milquta fi ħdan soċjetà? Xi proġetti qiegħda tippjana l-Kummissjoni bil-ħsieb li teduka lit-tfal u tiġġieled il-problema tal-bullying fl-iskejjel? Fil-Komunikazzjoni tagħha "Improving competences for the 21st Century: An Agenda for European Cooperation on Schools" tal-2008, il-Kummissjoni stqarret li "l-persunal jeħtieġ il-ħiliet biex jagħti l-opportunitajiet xierqa lil kull student biex jakkwista l-kompetenzi meħtieġa f'ambjent ta' skola sikur u attraenti...fejn m'hemmx post għall-ibbullijar u għall-vjolenza." L-ibbullijar fl-iskejjel kien wieħed mill-oqsma prijoritarji tas-sejħa għall-applikazzjonijiet għal għotjiet Daphne III tal-2013, u l-proposti ppreżentati bħalissa qegħdin jiġu evalwati. Għal tagħrif dwar programmi ta' għajnuna għall-iskejjel u t-tfal biex jiġġieldu l-ibbullijar fuq l-internet (cyber-bullying), ara t-tweġiba tal-Kummissjoni għall-Mistoqsija bil-Miktub P-007853/13. Għadd ta' inizjattivi tal-UE f'diversi oqsma, fosthom l-edukazzjoni, id-drittijiet fundamentali u d-drittijiet tat-tfal b'mod (in)dirett jikkontribwixxu għat-tnaqqis tal-vjolenza fl-iskejjel Il-Kummissjoni se tkompli tiffinanzja l-proġetti li jedukaw lit-tfal, lill-ġenituri u lill-għalliema dwar il-problema tal-ibbullijar fl-iskejjel, fil-qafas tal-programm Erasmus+. Fis-26 ta' Marzu 2013, il-Kummissjoni adottat l-allokazzjoni finali tal-fondi tal-UE għad-distribuzzjoni tal-frott u l-ħxejjex fl-iskejjel — taħt "l-Iskema għat-Tqassim tal-Frott fl-Iskejjel" — għas-sena skolastika 2013/2014. Madwar 24 Stat Membru qegħdin jipparteċipaw fl-iskema. Dan huwa l-ħames sena minn mindu l-iskema ġiet applikata fl-2009 u n-numru ta' tfal li bbenefikaw minnha kompla jiżdied sena wara sena. L-għan ewelieni ta' din l-inizjattiva hu li jitħeġġew tendenzi, fil-konsum tal-ikel, aktar tajbin għas-saħħa fost it-tfal tal-iskola, peress li hemm possibbiltá akbar li dawn it-tendenzi jkomplu jissoktaw tul il-ħajja jekk jiġu adottati minn etá żgħira. Tista' l-Kummissjoni tiddikkjara jekk din l-iskema kkontribwixxiet lejn xi riżultati pożittivi għat-tnaqqis tar-rata ta' obesitá fost it-tfal fil-pajjiżi parteċipanti? Tista' l-Kummissjoni tipprovdi dejta dwar it-tnaqqis tal-obesitá fost it-tfal fl-Istati Membri? Il-Kummissjoni qiegħda tippjana li tintroduċi inizjattivi ulterjuri biex tippromwovi stil ta' ħajja aktar tajjeb għas-saħħa minn etá żgħira? Il-Kummissjoni qiegħda tippjana li tifformola strateġija olistika fl-UE kollha biex tippromwovi stili ta' ħajja għat-tfal, aktar tajbin għas-saħħa? It-titjib tad-drawwiet tal-ikel u l-impatt fuq l-obeżità jistgħu jiġu evalwati biss wara perjodu itwal ta' implimentazzjoni. Il-Kummissjoni nediet 2 proġetti pilota kofinanzjati mill-Parlament Ewropew li għandhom l-għan li jżidu l-konsum ta' frott u ħaxix frisk f'komunitajiet fejn id-dħul tal-familji huwa inqas minn 50 % tal-medja tal-UE. Il-Grupp ta' Livell Għoli qed ifassal Pjan ta' Azzjoni biex jindirizza l-obeżità fit-tfal (2014-2020). Ċifri ta' Eurostat ricenti juru li r-rati tal-qgħad fiż-żona tal-euro u l-UE-28 żdiedu b'0.1 % meta mqabbla ma' ta' Ottubru 2013, meta 26 654 miljun raġel u mara kienu qiegħda fl-UE-28, inklużi 19 298 miljun fiż-żona euro. Apparagun ma' Ottubru 2012, in-numru ta' persuni qiegħda żdied b'512 000 fl-UE-28 u b'615 000 fiż-żona tal-euro. Iċ-ċifri ta' Eurostat jissuġġerixxu li l-qgħad taż-żgħażagħ huwa ferma ogħla mir-rati ta' qgħad għall-gruppi ta' età l-oħra. X'inhuma l-fehmiet tal-Kummissjoni dwar iż-żieda fir-rati ta' qgħad meta mqabbla maċ-ċifri tal-2012? Il-Kummissjoni tista' tinformana dwar il-pjanijiet tagħha sabiex tgħin lill-pajjiżi b'rati ta' qgħad għoljin? Hemm xi programmi fis-seħħ intiżi sabiex jgħinu liż-żgħażagħ li qed ifittxu impjieg? Il-Fondi Ewropej Strutturali u ta' Investiment ser jikkontribwixxu biex jintlaħqu l-miri tal-Ewropa 2020 fis-snin 2014-20. Il-Fond Soċjali Ewropew (FSE) ser jinvesti iktar minn € 74 biljun biex jappoġġja sforzi li jilħqu dawk il-miri permezz ta' azzjonijiet għall-ġlieda kontra l-qgħad billi joffri taħriġ u apprendistati u biex jittejbu l-ħiliet.
Extracted from C_275_2014.html